3D प्रिटिंग के जरिए खुद तैयार की बेटी के लिए ड्रेस, कहा- मुझे सिलाई सीखनी है
Meta CEO Mark Zuckerberg showcases his sewing and dress-designing skills,  मेटा के CEO ने दिखाई अपनी डिजाइनिंग स्किल, 3D प्रिटिंग के जरिए खुद तैयार की ड्रेस, देखें तस्वीरें
मेटा के CEO मार्क जुकरबर्ग डिजाइनिंग और 3D प्रिटिंग के जरिए कपड़े बनाना सीख रहे हैं। उन्होंने रविवार (30 अप्रैल) को सोशल मीडिया प्लेटफार्म फेसबुक और इंस्टाग्राम पोस्ट के जरिए इसके बारे में जानकारी दी।
मार्क जुकरबर्ग ने खुद से तैयार की हुई ड्रेस की कुछ तस्वीरें शेयर करते हुए लिखा 'मुझे चीजें बनाना पसंद है और हाल ही में लड़कियों के साथ मिलकर 3D प्रिटिंग ड्रेस बनाना शुरू किया है। पिछले कुछ महीनों के प्रोजेक्ट...(और हां, मुझे सिलाई सीखनी है)'।
जुकरबर्ग ने जो तस्वीरें शेयर की हैं उसमें उनकी बेटी 3D प्रिटिंग से तैयार की हुई ड्रेस पहने हुए दिखाई दे रही हैं।
पिछले साल जुकरबर्ग ने शेयर की थी 3D प्रिंटेड सूट की तस्वीर
इससे पहले जुकरबर्ग ने पिछले साल 3D प्रिटिंग के जरिए तैयार किए गए एक सूट की तस्वीर शेयर की थी। उस समय उन्होंने सोशल मीडिया प्लेटफार्म में लिखा था 'मैक्स के सूट के पहले पीस की 3D प्रिंटिंग पूरी की।
एक महीने पहले ही तीसरी बार पिता बने हैं मार्क जुकरबर्ग
मार्क जुकरबर्ग एक महीने पहले 24 मार्च तीसरी बेटी के पिता बने हैं, जिसका नाम उन्होंने ऑरेलिया रखा। इसके अलावा जुकरबर्ग की 5 साल की दूसरी बेटी 'अगस्त' और 7 साल की पहली बेटी 'मैक्सिमा' है।
साल 2012 में जुकरबर्ग ने चॉन से की शादी
मार्क जुकरबर्ग और उनकी पत्नी प्रिसिला चॉन साल 2003 से साथ हैं। दोनों की मुलाकात हार्वर्ड यूनिवर्सिटी में हुई थी। इसके बारे में उन्होंने सितंबर 2010 में फेसबुक के जरिए एक साथ होने की घोषणा की थी और साल 2012 में दोनों शादी के बंधन में बंध गए।